אור דוד

בס"ד | כ"א תמוז תשע"ח

מוקדש לע"נ הבה"ח **דוד** **צברדלינג** ז"ל בן שלמה זלמן ושושנה נעמי הי"ו.

מר"ן **בן איש חי** – פרשת פנחס שנה ראשונה.

**יט.** האוכל פת כיסנין עד נ"ד דרה"ם שהוא שיעור שלשה ביצים מברך מעין שלוש, דכל כהא לא חשיב קביעות סעודה, ועל ע"ב דרה"ם מברך ברכת המזון לכולי עלמא דחשיב זה קביעות סעודה לכולי עלמא, אך מן נ"ד דרה"ם עד ע"ב דרה"ם יש אומרים דמברך בורא מיני מזונות ומעין שלש, ויש אומרים דמברך המוציא וברכת המזון, ואע"ג דשורת הדין מחייבת דלא יברך בזה ברכת המזון משום ספק ברכות, וכל שאינו מברך ברכת המזון ממילא גם המוציא לא יברך כי אם בורא מיני מזונות, כדי שלא יהיו ברכותיו סותרות זו את זו וכנזכר בשולחן ערוך לרבנו זלמן סימן קס"ח סעיף י"ב, מכל מקום ירא שמים יזהר שלא יביא עצמו לידי מדה זו אלא או יאכל פחות מן נ"ד דרה"ם ויברך מעין שלוש או יאכל יותר על ע"ב דרה"ם ויברך ברכת המזון לכולי עלמא ועיין אחרונים, ואם מתחלה היה בדעתו לאכול מעט פחות מן נ"ד דרה"ם ובירך בורא מיני מזונות, ואח"כ נמשך באכילתו ואכל שיעור קביעות לכולי עלמא שהוא שהוא יותר מן ע"ב דרה"ם צריך לברך ברכת המזון אע"פ שבירך מזונות תחלה ונמצאו ברכותיו סותרות כי רק לכתחילה צריך להזהר בזה שלא יהיו ברכותיו סותרות זו את זה:

**כ.** איזה נקרא פת כיסנין לכולי עלמא היינו עיסה שנלושה בדבש או בחמאה או בחלב או בשמן או במי פירות ויין או בשאר משקים, והיה הרוב דבש או חמאה וכיוצא והמיעוט קמח הרי זה פת כיסנין לכולי עלמא דמברך עליה בורא מיני מזונות וברכה מעין שלש, וכן הוא הדין פת העשוי כמין כיסין שקורין בערבי סמבוס"ך (מילוי כיסני בצק) שממלאים אותם קודם אפייתם בסוכר עם שקדים או עם אגוזים או שאר מיני פירות ותבלין, אע"פ שהעיסה עצמה נלושה במי בלבד ואע"פ שאפויים בתנור בלי שום משקה אפילו הכי נחשבים פת כיסנין לכולי עלמא דמברך עליהם בורא מיני מזונות וברכה מעין שלוש: אבל עיסה שנלושה במים לבד ועשה ממנה קודם אפייתה כמין כיסין ומלאם בשר או דגים או גבינה אין זה פת כיסנין לכולי עלמא, יען דיש אומרים כיון דבשר וגבינה ודגים הם בלאו הכי באים ללפת את הפת אין מבטלים את העיסה מתורת לחם, דשאני מאותם כיסין שממלאים באגוזים וסוכר ושאר פירות דאין דרך ללפת בהם הפת, ויש חולקין וסבירא להו כיון דאין דומין ללחם גמור יש להם דין כיסנין ומברכין עליהם בורא מיני מזונות וברכה מעין שלש, וכן עיסה שנלושה במים בלבד ואינה מתובלת ואינה ממולאת אלא שעושים אותה עוגות יבשות וכוססין אותה לתאבון, הנה גם בזה יש פלוגתא הנזכרת, ולענין הלכה נקטינן בין בזה ובין בזה לברך בורא מיני מזונות וברכה מעין שלש, דאין לברך ברכת המזון במקום ספק משום דמרבה בברכות, וברכת המוציא אע"ג דלית בה מרבה, מכל מקום כיון דמברך ברכה מעין שלש צריך לברך מזונות, דאם יברך המוציא יהיו ברכותיו סותרות זה אחר זה וכתב בחסד לאלפים קס"ח אות ח' אם עירב בעיסה דבש או שמן או תבלין ואין טעם של התערובת ניכר בעיסה זהו פת גמור, ומה שעושין אותם צורות גלוסקאות משונות מצורת הפת אינו מעלה ומוריד, והאיש הירא את ה' אם ירצה לברך בורא מיני מזונות לפחות יתן שמן או תבשלין בכדי שיהיה ניכר ונרגש בהם, או יעשה כעכין יבשין שכוססין אותם ונקראים "ביסקויט" דאיכא למאן דאמר דחשיבי פת הבאה בכיסנין עד כאן דבריו. ופה עירנו יע"א נוהגים לעשות פת גלוסקאות דקים וקטנים שקורין אותם בלשון ערבי גראדי"ק (רקיקים דקים ופריכים) או בעאב"ע (רקיקי לחם בשמן רב ובתבלין) ועושים אותם מעיסה שבלילתה עבה ומניחים בה שמן שומשמין, ויש מניחין בה גם כן תבלין שקורין בערבי חוויי"ג' (קימל) ומברכים עליהם בורא מיני מזונות וברכה מעין שלוש, וצריך להזהירם שיתנו בה שמן שיעור מספקי שניכר ונרגש לחיך יטעם לאכול, ובודאי דאותם המניחים בה תבלי הנזכר היא עדיף

"**דבר בעיתו מה טוב**" – מאורעות התנ"ך בתאריך היומי, על פי ספרו של הבה"ח דוד צברדלינג ז"ל.

1. **י״ח תמוז:** ל וַיְהִי מִמָּחֳרָת וַיּאמֶר משֶׁה אֶל הָעָם אַתֶּם חֲטָאתֶם חֲטָאָה גְדלָה וְעַתָּה אֶעֱלֶה אֶל יְהוָה אוּלַי אֲכַפְּרָה בְּעַד חַטַּאתְכֶם: לא וַיָּשָׁב משֶׁה אֶל יְהוָֹה וַיּאמַר אָנָּא חָטָא הָעָם הַזֶּה חֲטָאָה גְדלָה וַיַּעֲשׂוּ לָהֶם אֱלֹהֵי זָהָב: לב וְעַתָּה אִם תִּשָּׂא חַטָּאתָם וְאִם אַיִן מְחֵנִי נָא מִסִּפְרְךָ אֲשֶׁר כָּתָבְתָּ: לג וַיּאמֶר יְהוָה אֶל משֶׁה מִי אֲשֶׁר חָטָא לִי אֶמְחֶנּוּ מִסִּפְרִי: לד וְעַתָּה לֵךְ נְחֵה אֶת הָעָם אֶל אֲשֶׁר דִּבַּרְתִּי לָךְ הִנֵּה מַלְאָכִי יֵלֵךְ לְפָנֶיךָ וּבְיוֹם פָּקְדִי וּפָקַדְתִּי עֲלֵהֶם חַטָּאתָם: לה וַיִּגּף יְהוָֹה אֶת הָעָם עַל אֲשֶׁר עָשׂוּ אֶת הָעֵגֶל אֲשֶׁר עָשָׂה אַהֲרן:

(שמות לב, ל-לה) (סדר עולם פרק ו)

כה וָאֶתְנַפַּל לִפְנֵי יְהוָה אֶת אַרְבָּעִים הַיּוֹם וְאֶת אַרְבָּעִים הַלַּיְלָה אֲשֶׁר הִתְנַפָּלְתִּי כִּי אָמַר יְהוָה לְהַשְׁמִיד אֶתְכֶם: כו וָאֶתְפַּלֵּל אֶל יְהוָֹה וָאמַר אֲדנָי יֱהוִה אַל תַּשְׁחֵת עַמְּךָ וְנַחֲלָתְךָ אֲשֶׁר פָּדִיתָ בְּגָדְלֶךָ אֲשֶׁר הוֹצֵאתָ מִמִּצְרַיִם בְּיָד חֲזָקָה: כז זְכר לַעֲבָדֶיךָ לְאַבְרָהָם לְיִצְחָק וּלְיַעֲקב אַל תֵּפֶן אֶל קְשִׁי הָעָם הַזֶּה וְאֶל רִשְׁעוֹ וְאֶל חַטָּאתוֹ: כח פֶּן יאמְרוּ הָאָרֶץ אֲשֶׁר הוֹצֵאתָנוּ מִשָּׁם מִבְּלִי יְכלֶת יְהוָה לַהֲבִיאָם אֶל הָאָרֶץ אֲשֶׁר דִּבֶּר לָהֶם וּמִשִּׂנְאָתוֹ אוֹתָם הוֹצִיאָם לַהֲמִתָם בַּמִּדְבָּר: כט וְהֵם עַמְּךָ וְנַחֲלָתֶךָ אֲשֶׁר הוֹצֵאתָ בְּכחֲךָ הַגָּדל וּבִזְרעֲךָ הַנְּטוּיָה:

(דברים ט, כה-כט) (סדר עולם פרק ו)

1. **כ״ד תמוז:** י וַיָּחֶל עוֹד שִׁבְעַת יָמִים אֲחֵרִים וַיּסֶף שַׁלַּח אֶת הַיּוֹנָה מִן הַתֵּבָה: יא וַתָּבא אֵלָיו הַיּוֹנָה לְעֵת עֶרֶב וְהִנֵּה עֲלֵה זַיִת טָרָף בְּפִיהָ וַיֵּדַע נחַ כִּי קַלּוּ הַמַּיִם מֵעַל הָאָרֶץ:

(בראשית ח, ח-ט) (סדר עולם פרק ד)

|  |  |  |  |  |  |  |  |
| --- | --- | --- | --- | --- | --- | --- | --- |
| פרשה | כניסת שבת | | | יציאת שבת | | | מס' גיליון |
| **פנחס** | ירושלים | בני ברק | חיפה | ירושלים | בני ברק | חיפה | **2** |
| 19:13 | 19:30 | 19:24 | 20:30 | 20:32 | 20:33 |

שבת שלום

1. ד. איזו עיר השיב ירבעם

ועשה זאת בגבורתו אשר נלחם

1. ה. מה יהואחז בעיני ה' עשה

וילך בחטאת ירבעם, לא סר ממנה

1. ו. מה לאיש קרה

כשבעצמות אלישע נגע

"**אביעה חידות מני קדם**"חידון לפרשת "יהואש" (מלכים-ב' פרקים יב-טו, ז), חיבורו של הבה"ח דוד צברדלינג ז"ל.

1. א. מה יהוידע אצל המזבח שׂם

ואת הכסף יתנו לשׁם

1. ב. את מה הכהנים יחזקו

לכל אשר ימצאו

1. ג. על איזו עיר עלה חזאל

כאשר יהואש עשה עצמו אל

**אילן החיים** – פירוש הסולם על הזוהר הקדוש פרשת ויקהל דף ר"ד ע"א (קפ"ב – קפ"ד).

**עלמא דאתי איהו** וכו': עולם הבא שהוא בינה, הוא היכל לנקודה ההיא העליונה, דהיינו לחכמה העליונה. וכשהיא עומדת ולוקחת בכנפיה את האבות, לעטרם למעלה, אז נקראים הכל **שבת**. באופן כשהאבות מתעטרים למעלה בנקודה העליונה, נקראים שבת, וכשהנקודה התחתונה, מלכות, מתעטרת באבות, נק' **שבת**.

**האי נקודה תתאה** וכו': הנקודה התחתונה הזו, שהיא מלכות, כשעולה ונראית, דהיינו שמקבלת חכמה, הנקראת ראיה, ומתקשטת במוחין העליונים, אז כל חדוה נמצאת למעלה ולמטה, והעולמות כולם הם בשמחה. ובלילה הזה של שבת, מתפשטת הנקודה הזו באורותיה, ופורשת כנפיה על העולם, וכל השליטים האחרים נעברים, והמירה נמצאת על העולם.

**וכדין אתוסף רוח** וכו': ואז נתוסף רוח הנשמה בישראל, על כל אחד ואחד, ובנשמה יתירה ההיא שוכחים כל עצב וחימה, ולא נמצא למעלה ולמטה אלא שמחה.

**מאורות המגילה** – מסכת מגילה דף כא ע"ב.

**תנו רבנן: מימות משה ועד רבן גמליאל לא היו למדין תורה אלא מעומד; משמת רבן גמליאל - ירד חולי לעולם, והיו למדין תורה מיושב.** מכיוון שהיו חלשים מה שאין כן בדורות הקודמים **והיינו דתנן** (סוטה פ"ט מ"טו) **משמת רבן גמליאל - בטל כבוד תורה.** שהרי לא יכלו לכבד את התורה כראוי בעמידה. והקשו כמה מן האחרונים כפי המצוין במסכת עירובין (נד, ב) שם מתואר כיצד לימד משה רבנו את התורה לעם ישראל, ובהמשך מבואר שמשה ועם ישראל היו יושבים (רש"י שם ד"ה נכנס אהרון). מכאן משמע שגם "בימות משה" לא היו עומדים בעת הלימוד. ועוד מצוין על דוד המלך שגם הוא לימד בישיבה (מועד קטן טז, ב), והוא היה דורות רבים לפני רבן גמליאל. ואמנם בהמשך הגמרא נראה דעה נוספת שגם משה רבינו למד חלק מהדברים בישיבה וחלק בעמידה.

מקשה הגמרא **כתוב אחד אומר**)[דברים ט, ט](https://he.wikisource.org/wiki/%D7%93%D7%91%D7%A8%D7%99%D7%9D_%D7%98_%D7%98)( "**וָאֵשֵׁב בָּהָר** אַרְבָּעִים יוֹם וְאַרְבָּעִים לַיְלָה לֶחֶם לֹא אָכַלְתִּי וּמַיִם לֹא שָׁתִיתִי", **וכתוב אחד אומר** ([דברים י, י](https://he.wikisource.org/wiki/%D7%93%D7%91%D7%A8%D7%99%D7%9D_%D7%99_%D7%99)( "**וְאָנֹכִי עָמַדְתִּי בָהָר** כַּיָּמִים הָרִאשֹׁנִים אַרְבָּעִים יוֹם וְאַרְבָּעִים לָיְלָה" ואם כן קשה, לכאורה משה סותר את עצמו, האם הוא ישב בהר או עמד, ועוד למה הקיש משה בין הפסוק האחרון לפסוק הראשון שהרי אמר כימים מכאן שמשה משווה בין הפעם השנייה שהיה בהר לבין הפעם הראשונה (מהרש"א). **אמר רב: עומד ולומד יושב ושונה**, כלומר שני הפסוקים מציינים שני זמני לימוד שונים בזמן שמשה היה בהר סיני. בתחילה היה משה עומד ולומד תורה מפי השם, ואחר כך יושב וחוזר על הלימוד בישיבה. פירוש אחר: **רבי חנינא אמר:** שני הפסוקים אינם מדברים על שני זמני לימוד שונים בזמן שמשה היה בהר, למעשה משה רבינו **לא** היה **עומד** **ולא יושב, אלא שוחה**. כמעין משתחווה, אולי מפאת כבוד השכינה (מהרש"א) **;** פירוש נוסף **רבי יוחנן אמר:** למעשה משה רבינו באמת קיבל את התורה מעומד וזה שמציינת התורה "ואשב בהר" **אין ישיבה אלא לשון עכבה** כלומר שהייה, **שנאמר** ([דברים א, מו](https://he.wikisource.org/wiki/%D7%93%D7%91%D7%A8%D7%99%D7%9D_%D7%90_%D7%9E%D7%95)("**וַתֵּשְׁבוּ בְקָדֵשׁ יָמִים רַבִּים** כַּיָּמִים אֲשֶׁר יְשַׁבְתֶּם" מכאן אנו למדים שלשון ישיבה זה לשון התעכבות. פירוש נוסף **רבא אמר:** ישנם שני סוגי לימוד שונים שקיבל משה מפי הגבורה, **רכות,** דברים רכים ונוחים להבנה של האדם, היה משה רבינו לומד כשהוא **מעומד,** **וקשות** כלומר דברים מורכבים יותר המצריכים את האדם להתעמק בלימוד, היה משה רבינו במצב **מיושב** כלומר יושב.

טפי, כי התבלין נרגשין וניכרין יותר אך אין כל בני אדם ניחא להו לתת תבלין הנזכר:

**כא.** לחם גמור שפיררו בפרוסות קטנות שאין בכל אחת אפילו רביע זית אך עדיין ניכר צורת הלחם בהם וזהו שקורין בערבי מגי"ס (פירורי לחם בסוכר ותבלינים) שמערבים אותם בדבש תמרים וכיוצא ואוכלים אותם, צריך להביא תחלה כזית פת ויטול ידיו ויברך המוציא עליו, ואח"כ יאכל זה המגי"ס ויברך ברכת המזון:

**כב.** אם אוכל פת כיסנין בתוך הסעודה שכבר אכל לחם גמור בה, אינו מברך על כיסנין דברכת הפת שבירך עליו המוציא פוטרת, אבל אם הביא מיני מתיקה של כיסנין לקנוח סעודה יש אומרים דמברך עליהם בורא מיני מזונות ויש אומרים דאינו מברך, לכן אלו שדרכם להביא בתוך הסעודה זלאביי"א (בצק עמילן ממותק ומטוגן) או ריח"ת חלקו"ם (רחת חלקום = ממתק עמילן וסוכר) דאלו עשוים מן קמח שקורין נאש"א (עמילן) וסוכר דכתבנו לעיל דמברך עליהם בורא מיני מזונות, יזהר להביא עליהם דבר אחר שברכתו שהכל ויברך עליו שהכל, ויכוין לפטור את אלו בברכה זו של שהכל ואז יאכל מהם בתוך הסעודה ועליו תבא ברכת טוב: